**С Ъ О Б Щ Е Н И Е**

Във връзка с внесено в РИОСВ – Враца от инвестиционно предложение (ИП) за: "Рекултивация на общинско депо за неопасни битови отпадъци", находящо се в ПИ № 48043.195.9, в землището на гр. Мизия, общ. Мизия, обл. Враца, с възложител: Община Мизия, на основание чл. 5, ал. 2 от *Наредбата за ОВОС*, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация ИП предвижда рекултивация на общинско депо за неопасни битови отпадъци, находящо се в ПИ № 48043.195.9, местност „Зад ушите“ в землището на гр. Мизия, общ. Мизия, обл. Враца с площ 21 634 кв. м. Трайното предназначение на територията: земеделска, начин на трайно ползване: за друг вид застроянванедепо за битови отпадъци (сметище), категория на земята: 4. Имотът №30510.15.101 е частна общинска собственост.

За реализация на ИП се предвиждат следните дейности:

* изграждане на временна база;
* почистване от дървесно-храстова растителност;
* почистване на отпадъци извън сметищните тела на депото;
* изграждане на опорна дига на сметищните тела;
* предепониране, преоткосиране, вертикално планиране, подравняване и уплътняване на отпадъци;
* изграждане на газдренажна система;
* транспортна рампа;
* подравняване на терена около сметищните тела;
* отводнителна система за поърхностно води;
* мониторингови пунктове.

Не се предвижда използването на природни ресурси.

Реализацията на ИП не е свързана с отделянето на наднормени емисии от вредни вещества в атмосферния въздух.

На площадката на обекта не се очаква да бъдат налични опасни химични вещества.

Така заявено ИП представлява изменение на обект попадащ в Приложение №2 (т. 11, б. "б" – депа за отпадъци и инсталации за обезвраждане и/или оползотворяване на отпадъци (невключени в приложение № 1) и/или площадки за извършване на дейности по оползотворяване с код R13 на отпадъци с код 191204, 191210 и 191212) от ЗООС. В тази връзка съгласно чл. 93, ал. 1, т. 2 от същия закон инвестиционното предложение **подлежи на процедура по преценяване на необходимостта от извършването на оценка на въздействието върху околната среда**.

В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

 Съгласно изискванията на чл. 4 „а“, ал. 1 от Наредбата за ОВОС постъпилата документация е изпратена на Директора на Басейнова дирекция “Дунавски район” - Плевен за становище, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

Предвид полученото в РИОСВ - Враца становище на Басейнова дирекция “Дунавски район”, реализирането на ИП няма да окаже значително въздействие върху водите и водните екосистеми, при условие че се спазват законовите изисквания описани в т. 1.1.2 и т.2 на становището.

***ІІ. По отношение на изискванията на чл.31 от Закона за биологичното разнообразие (ЗБР):***

След направената справка се установи, че ИП не засяга защитени територии по смисъла на *Закона за защитените територии* (ЗЗТ) и не попада в обхвата на защитени зони съгласно *Закона за биологичното разнообразие* (ЗБР).

Най-близо разположената защитена зона, на 120 м. е BG0000508 "Река Скът" за опазване на природните местообитания и на дивата флора и фауна, обявена със Заповед № РД-49/ 17.01.2024 г. на министъра на околната среда и водите (обн. в Държавен вестник, бр. 10 от 0202.2024г).

Инвестиционното предложение **попада** под разпоредбите на чл. 2, ал. 1, т. 1 от *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (*Наредбата за ОС)*, поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от *Закона за биологичното разнообразие*.

*Копие от писмото е изпратено до БДДР.*

 /отговорено от РИОСВ-Враца на 13.03.2024 г./